อัยการยื่นฟ้อง บรรยินกับพวก ปลอมโอนหุ้น ของเสี่ยชูวงษ์
บรรยิน ตั้งภากรณ์, อดีต ส.ส.นครสวรรค์พร้อมพริตตี้และโบรกเกอร์สาวคนสนิทก่อนกำหนดแล้ว ฐานร่วมกันปลอมและใช้เอกสารสิทธิปลอม โอนหุ้น เสี่ยจืด-ชูวงษ์ แซ่ตั๊ง ผู้รับเหมารายใหญ่ระดับชาติที่เสียชีวิตอย่างมีเงื่อนงำ ภายหลังศาลให้ประกัน บรรยิน 5 ล้านบาท ส่วน 2 สาวได้ประกันในราคาลดหลั่นกันไป เผยผู้ต้องหาทั้งสามยังถูกภรรยา-บุตรชาย เสี่ยจืด ฟ้องอีกหลายคดี รวมทั้งเรียกค่าเสียหาย บรรยิน จากการละเมิดทำให้ เสี่ยจืด ตาย,ที่ศาลอาญากรุงเทพใต้ เมื่อเวลา 13.30 น. วันที่ 1 ก.พ. น.ส.กัญฐณา หรือน้ำตาล ศิวาธนพล อายุ 29 ปี อดีตพริตตี้ น.ส.อุรชา หรือป้อนข้าว วชิรกุลฑล อายุ 28 ปี โบรกเกอร์หรือเจ้าหน้าที่การตลาด บริษัทหลักทรัพย์ เออีซีเอส จำกัด (มหาชน) และ พ.ต.ท.บรรยิน ตั้งภากรณ์ อายุ 56 ปี อดีต รมช.พาณิชย์ และอดีต ส.ส.นครสวรรค์ พรรคไทยรักไทย เป็นจำเลยที่ 1-3 ในความผิดฐานร่วมกันปลอมและใช้เอกสารสิทธิปลอม ตามประมวลกฎหมายอาญา ม.264, 265, 268 กรณีการโอนหุ้นของนายชูวงษ์ แซ่ตั๊ง หรือเสี่ยจืด นักธุรกิจรับเหมาหมื่นล้าน วัย 50 ปี มูลค่าร่วม 300 ล้านบาท ก่อนนายชูวงษ์เสียชีวิตโดยมี พ.ต.ท.บรรยินอยู่ในเหตุการณ์เมื่อปี 58,โดยศาลประทับรับคำฟ้องไว้ เป็นคดีหมายเลขดำ อ.305/2561 นัดพร้อมสอบคำให้การในวันที่ 30 เม.ย. เวลา 13.30 น. ขณะที่จำเลยทั้งสามยื่นคำร้องพร้อมหลักทรัพย์เป็นสมุดบัญชีเงินฝาก และโฉนดที่ดิน ขอปล่อยชั่วคราวระหว่างพิจารณาคดี ต่อมาช่วงเย็น ศาลมีคำสั่งอนุญาตปล่อยตัวชั่วคราวกับจำเลยทั้งหมด โดยตีราคาประกัน น.ส.กัญฐณา ศิวาธนพล จำเลยที่ 1 เป็นเงิน 5 ล้านบาท ตีราคาประกัน น.ส.อุรชา วชิรกุลฑล จำเลยที่ 2 ในราคา 3 ล้านบาท และตีราคาประกัน พ.ต.ท.บรรยิน ตั้ง-ภากรณ์ จำเลยที่ 3 ในราคา 5 ล้านบาท พร้อมกำหนดเงื่อนไขห้ามออกประเทศ เว้นแต่จะได้รับอนุญาตจากศาล,ต่อมาเวลา 16.30 น. หลังเสร็จสิ้นขั้นตอนพ.ต.ท.บรรยินกับพวกรวม 3 คนได้รับการปล่อยตัวออกจากศาลอาญากรุงเทพใต้ ทั้งหมดเดินเลี่ยงผู้สื่อข่าว แยกย้ายรีบขึ้นรถกลับ ขณะที่นายบัญชา ชัยจำ ทนายความของ พ.ต.ท.บรรยินกล่าวว่า คดีนี้ศาลนัดตรวจพยานหลักฐานวันที่ 30 เม.ย. ส่วนสาเหตุที่มาให้อัยการยื่นฟ้องต่อศาลก่อนกำหนดที่จะถึงในวันที่ 5 ก.พ. เป็นเพราะในวันดังกล่าว พ.ต.ท.บรรยินติดภารกิจ จึงประสานพนักงานสอบสวนบก.ป.และพนักงานอัยการเพื่อขอให้ยื่นฟ้องก่อน ด้านคดี พ.ต.ท.บรรยินพร้อมต่อสู้ตามพยานหลักฐานในชั้นศาล เท่าที่ทราบอัยการยื่นฟ้องขอให้ศาลสั่งริบทรัพย์ของกลางทั้งหมด คือใบโอนหุ้นที่อ้างว่าปลอม ในส่วนคดีฆ่าที่ญาตินายชูวงษ์ยื่นฟ้องที่ศาลจังหวัดพระโขนง ศาลนัดตรวจพยานหลักฐานในวันที่ 12 ก.พ. พ.ต.ท.บรรยินจะเดินทางไปต่อสู้คดีตามกระบวนการอย่างแน่นอนพร้อมยื่นหลักทรัพย์ขอประกันตัวเช่นกัน,ด้านนายเสกสรร เสนาชู ทนายความของน.ส.กัญฐณา ศิวาธนพล จำเลยที่ 1 กล่าวว่า คดีนี้จำเลยทั้งสามให้การปฏิเสธ เหตุที่มาก่อนนัดของอัยการในวันที่ 5 ก.พ.เป็นสิทธิของจำเลย รู้อยู่แล้วว่าอัยการจะยื่นฟ้องต่อศาลจึงเข้าพบเพื่อให้ยื่นฟ้อง การที่ลูกความถูกฟ้องและมาใช้สิทธิก่อนเป็นสิ่งที่กระทำได้และพร้อมจะสู้คดีในชั้นศาล,มีรายงานว่า พ.ต.ท.บรรยินขณะนี้เป็นจำเลยร่วมฆ่า เสี่ยจืด-ชูวงษ์ แซ่ตั๊ง ซึ่งนางศิริรัตน์ แซ่ตั๊ง ผู้เป็นภรรยาเป็นโจทก์ยื่นฟ้องคดีเอง จากคดีรถโตโยต้า แลนด์ครุยเซอร์ ที่เสี่ยจืดนั่งมากับ พ.ต.ท.บรรยินชนต้นไม้ แล้วปรากฏว่านายชูวงษ์เสียชีวิตอย่างมีเงื่อนงำ ศาลจังหวัดพระโขนงนัดพร้อมคู่ความเพื่อสอบคำให้การ พ.ต.ท.บรรยิน จำเลยในเวลา 09.00 น. วันที่ 12 ก.พ.ซึ่งในวันดังกล่าวหาก พ.ต.ท.บรรยิน เดินทางมาศาล ต้องยื่นหลักทรัพย์ประกันตัวด้วย,ก่อนหน้านี้ครอบครัวของเสี่ยจืด โดยภรรยาและบุตรชายในฐานะผู้จัดการมรดก ยังยื่นฟ้องคดีแพ่งขอคืนหุ้นจาก น.ส.กัญฐณาและบริษัทหลักทรัพย์ ไว้ที่ศาลแพ่งกรุงเทพใต้อีก 2 สำนวนด้วย ซึ่งศาลรับฟ้องแล้ว คดีอยู่ระหว่างรอสืบพยาน รวมทั้งยื่นฟ้องต่อศาลอาญากรุงเทพใต้ในคดีอาญาอีก 2 สำนวนกับ พ.ต.ท.บรรยิน-น.ส.อุรชา และ พ.ต.ท.บรรยิน-น.ส.กัญฐณา ในความผิดฐานร่วมกันปลอมและใช้เอกสารสิทธิปลอม คดีอยู่ระหว่างไต่สวนมูลฟ้อง คดีสุดท้ายฟ้อง พ.ต.ท.บรรยินเป็นคดีแพ่งต่อศาลจังหวัดพระโขนง เรียกค่าเสียหายจากละเมิดทำให้เสี่ยจืดเสียชีวิต คดีอยู่ระหว่างการพิจารณา
พนักงานอัยการคดีอาญากรุงเทพใต้ 3 เป็นโจทก์ยื่นฟ้อง บรรยิน ตั้งภากรณ์ อดีต ส.ส.นครสวรรค์พร้อมพริตตี้และโบรกเกอร์สาวคนสนิท
บรรยิน ตั้งภากรณ์,ชูวงษ์ แซ่ตั๊ง,พริตตี้,โอนหุ้น,ข่าวหน้า1,ข่าวเหตุ